fi fi jbo fi sv en fr fi fi fi fi fi fi fi fi fi fi fi fi fi fi nl fi nl fi fi fi fi fi fi fi fi fi fi fi de fi fi fi fi fi nl fi fi fi fi fi fi en fi fi fi en en fi fi fi de en fi fi fi fr en fi fi nl en fi fi fi de en fi fi fi en fi fi nl en fi fi nl es fi fi fi fi fi fi
Taiteen ja kulttuurin hyvinvointivaikutuksista kertovia videoita | Taikusydän
Verkkolehti Taidetutka ja Nordic Journal of Arts, Culture and Health
Työkaluja suunnittelun ja kehittämisen tueksi
Tanssikummi voi työskennellä myös ikäihmisten kodeissa. Läntinen tanssin aluekeskus.
Kokosimme yhteen ajankohtaisia videoita, jotka kertovat taiteen ja kulttuurin hyvinvointivaikutuksista.
Taiteilijaresidenssitoiminta sote-alalla: Armas-klovni osana hoivayksikön arkea Jyväskylässä
Taiteilijaresidenssitoiminta sosiaali- ja terveysalalla on hyvä esimerkki sektorirajat ylittävästä yhteistyömallista, jota on kehitetty eri puolilla Suomea. Residenssijakson aikana taiteilija työskentelee sote-alan yhteisössä hyödyntäen oman taiteenalansa menetelmiä. Osassa residensseistä taiteilija myös asuu hoito- tai hoivalaitoksessa.
Sairaalaklovni ja muusikko Jouko Enkelnotko työskenteli viisi viikkoa Jyväskylässä klovni Armas Lempiniittuna osallistuen Harjuhovin palvelutalon ja Akseli ja Elina -kodin arkeen syksyllä 2017. Taiteilijaresidenssi on osa Jyväskylän kaupungin ympärivuorokautisen asumisen ja hoivan yksikön pysyvää toimintaa. Videon on tuottanut Taiteen edistämiskeskus.
Sairaalamusiikki – Elävän musiikin merkityksestä sairaalaympäristössä
Millaista on sairaalamuusikon työ? Mitä elävä musiikki voi merkitä sairaalassa lääkärille, potilaalle, omaiselle, tutkijalle tai taiteilijalle? Videolla kokemuksistaan kertovat lääkäri Miikka Peltomaa sekä sairaalamuusikot Anna Brummer, Uli Kontu-Korhonen, Soila Sariola ja tutkija Taru Koivisto. Videon on tuottanut ArtsEqual-hanke.
Taiteen ja kulttuurin hyvinvointivaikutukset
Tiesitkö, että taiteella ja kulttuurilla on vaikutuksia hyvinvointiin? Taiteen edistämiskeskuksen Taiteen käytön ja hyvinvoinnin kehittämisohjelman tavoitteena on lisätä ymmärrystä taiteen hyvinvointivaikutuksista ja luoda vakiintunut rakenne ja rahoituspohja hyvinvointia tukevalle taiteelle. Videon on tuottanut Taiteen edistämiskeskus.
Taiteilijan työ sote-sektorilla | Tanssitaiteilija Helena Ratinen
Taiteen ammattilaiset työskentelevät yhä useammin sosiaali- ja terveyssektorilla erilaisten yhteisöjen parissa. Tanssitaiteilija Helena Ratinen kertoo videolla työstään.
”Taide puhuttelee ihmistä niin syvällä tasolla, niin laaja-alaisesti että sillä on jo itsessään sellainen vaikutus, että se hoitaa, tai tuottaa hyvää oloa – voimaannuttaa, antaa jonkinlaista syvätason ymmärrystä itsestä ja ympäristöstä ja elämästä ylipäätään. Minusta on tärkeää että taidetta ei eristetä pois elämästä.” -Helena Ratinen, tanssitaiteilija. Videon on tuottanut Taiteen edistämiskeskus.
Taiteilijan työ sote-sektorilla | Muusikko Riku Niemi
Taiteen ammattilaiset työskentelevät yhä useammin sosiaali- ja terveyssektorilla erilaisten yhteisöjen parissa. Orkesterinjohtaja/muusikko Riku Niemi kertoo videolla työstään.
”Jotta tämmöisellä taiteella (jota voidaan lähestyä) on tilaa yhteiskunnassa, niin yhteiskunnan täytyy varojensa käytön ja henkisen ilmaston, arvojensa suhteen käydä keskustelua ja tehdä rohkeita päätöksiä. Että taiteella on mahdollisuus elää yhteiskunnassa näkyvästi ja kuuluvasti.” -Riku Niemi, muusikko. Videon on tuottanut Taiteen edistämiskeskus.
Taiteilijan työ sote-sektorilla | Taidemaalari Marja-Liisa Jokitalo
Taiteen ammattilaiset työskentelevät yhä useammin sosiaali- ja terveyssektorilla erilaisten yhteisöjen parissa.  Kuvataiteilija Marja-Liisa Jokitalo kertoo videolla työstään.
”Mä oon halunnut tuoda esiin sitä, että jokainen ihminen on arvokas – jokainen elämä on arvokas jokaisessa elämän vaiheessa. Nämä asukkaat palvelutaloissa on kokeneet sen tosi arvokkaana, että taiteilija työskentelee heidän kanssaan, tekee heille maalauksia. Mä olen saanut sellaisen palautteen, että he kokevat sen aika ihmeellisenä asiana. ” – Marja-Liisa Jokitalo, kuvataiteilija. Videon on tuottanut Taiteen edistämiskeskus.
Kuopion kaupungin palvelualuejohtaja ja Terve Kunta -verkoston puheenjohtaja Pekka Vähäkangas kertoo, miten Kuopio edistää hyvinvointia kulttuurin keinoin. Kuopion kaupunki lähtee siitä, että kulttuuritarjonta on asukkaille avointa ja osallistavaa. Kaupungissa ei ole kulttuuritointa, vaan kulttuuri on osa hyvinvoinnin edistämisen palveluita, jossa on myös liikuntapalvelut ja kansalaistoiminnan palvelut.
ArtsEqual-hankkeen videot vankilateatterista, tanssista ja musiikista
Kari kertoo, miten vankilateatteri on auttanut häntä vankilasta yhteiskuntaan palaamisessa.
Saya kertoo, miten sai ystävän musiikkitunnilla.
Läntisen tanssin aluekeskuksen Tanssikummi vierailee Maritan kotona säännöllisesti. Miten tanssi ja liike vaikuttavat?  Video tuotettu yhteistyössä Läntisen tanssin aluekeskuksen kanssa.
Kulttuurikeskus PiiPoo esittää: Ikäsirkus
Dokumentti Kulttuurikeskus PiiPoon toteuttamasta ikäsirkuksesta, taltioitu syksllä 2012 Lempäälän Ehtookodossa.
Taikusydän on kulttuurihyvinvoinnin valtakunnallinen yhteyspiste ja yhteistyöverkosto.
Taikusydän – Arts & Health Coordination Centre in Finland.